CELEX: C2006/131/38
Language: sk
Date: 2006-06-03 00:00:00
Title: Vec C-500/04: Rozsudok Súdneho dvora (šiesta komora) zo  16. februára 2006  (návrh na začatie prejudiciálneho konania, ktorý podal Finanzgericht Düsseldorf) – Proxxon GmbH/Oberfinanzdirektion Köln (Colné zaradenie — Ručné maticové kľúče a výmenné kľúčové nadstavce)

3.6.2006   
            
            
               SK
            
            
               Úradný vestník Európskej únie
            
            
               C 131/21
            
         Rozsudok Súdneho dvora (šiesta komora) zo 16. februára 2006 (návrh na začatie prejudiciálneho konania, ktorý podal Finanzgericht Düsseldorf) – Proxxon GmbH/Oberfinanzdirektion Köln
   (Vec C-500/04) (1)
   
   (Colné zaradenie - Ručné maticové kľúče a výmenné kľúčové nadstavce)
   (2006/C 131/38)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Düsseldorf
   Účastníci konania pred vnútroštátnym súdom
   
      Žalobca: Proxxon GmbH
   
      Žalovaný: Oberfinanzdirektion Köln
   Predmet veci
   Návrh na začatie prejudiciálneho konania – Finanzgericht Düsseldorf – Výklad kombinovanej nomenklatúry zmenenej nariadením Komisie (ES) č. 1789/2003 z 11. septembra 2003, ktorým sa mení a dopĺňa príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku (Ú. v. ES L 281; Mim. vyd. 02/014, s. 3) – „Ručné maticové a napínacie kľúče (vrátane dynamometrických kľúčov); výmenné kľúčové nadstavce, tiež s rukoväťou“ v zmysle položky 8204 – Skrutkovacie nadstavce s uchytením na štvorhran pre skrutky s drážkou, krížovou drážkou, skrutky TX (Innentorx) a vnútorné šesťhranné skrutky
   Výrok rozsudku
   
               1.
            
            
               Položka 8204 kombinovanej nomenklatúry uvedenej v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, v znení nariadenia Komisie (ES) č. 2388/2000 z 13. októbra 2000, sa musí vykladať v tom zmysle, že sa nevzťahuje na skrutkovacie nadstavce s uchytením na štvorhran pre skrutky s drážkou, krížovou drážkou, hviezdicové skrutky a imbusové šesťhranné skrutky, popísané v návrhu na začatie prejudiciálneho konania.
            
         
               2.
            
            
               Položka 8204 kombinovanej nomenklatúry sa musí vykladať v tom zmysle, že sa vzťahuje na oddelene dovážané časti uchytenia na štvorhran, aké sú popísané v návrhu na začatie prejudiciálneho konania, ktoré sa pri ich používaní priamo nedotýkajú spojovacej časti.
            
         
               3.
            
            
               Položka 8204 kombinovanej nomenklatúry sa musí vykladať v tom zmysle, že sa vzťahuje na oddelene dovážané dynamometrické kľúče s uchytením na štvorhran, podrobnejšie popísané v návrhu na začatie prejudiciálneho konania.
            
         
      (1)  Ú. v. EÚ C 57, 5.3.2005.